stanford-oval/wikipedia huggingface dataset:
אמו טסמני

| אמו טסמני |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
על־סדרה:: עופות מפותחים חסרי שיניים
סדרה:: קזואראים
תת־סדרה:: תרופודה
משפחה:: אמואיים
סוג:: אמו
מין:: אמו
תת־מין:: אמו טסמני
שם מדעי
 Dromaius novaehollandiae diemenensiss ‏Souef, 1907
תחום תפוצה


אמו טסמני (שם מדעי: Dromaius novaehollandiae diemenensiss) הוא תת-מין נכחד של אמו. המין היה נפוץ בטסמניה שבה הפך מבודד במהלך סוף הפלייסטוקן. בניגוד למיני האמו האחרים, אמו אי המלך ואמו אי הקנגורו, האוכלוסייה בטסמניה הייתה גדולה, כלומר, לא היו תופעות בולטות של גודל אוכלוסייה קטן כמו בשני המינים הבודדים האחרים. לפיכך, האמו הטסמני לא השתנה במידה רבה כדי להחשב כמין נפרד מהאמו היבשתי. אפילו מעמדו כתת־מין נתון בוויכוח מדעי, כיוון שסממניו הייחודיים כתת־מין נפרד ניתן למוצאם (אם כי לעיתים נדירות) אף באמו היבשתית.
ישנן טענות כי המין היה קטן במידה מסוימת מהמין המרכזי, אך ראיות (כולל מאובנים ושרידים אחרים) מראות, כי גודלם היה זהה.
כל המידע שבידינו כיום הוא רק ממאובנים ותת־מאובנים ששרדו מתת־המין.
הכחדה

הכחדת תת־המין, כמו תת־מינים ומינים אחרים של האמו נגרמה על ידי בני אדם – בגין ציד בלתי מבוקר והריסת בית גידול הטבעי של האמו הטסמני – על ידי הצתת החלקות הטבעיות במטרה להסב אותן לחקלאות.
תאריך ההכחדה איננו ידוע. עדויות אחרונות על המין הגיעו בשנת 1838, כך שהערכה היא שהמין נכחד בסביבות שנת 1850. היו עדויות על פרט שנלכד בשנת 1865 ומת בשנת 1873, אך לא נמצא להן אימות מספק. פרט נוסף שהיה בפרנקפורט, שויך בטעות לתת המין, אך זו הייתה טעות בזיהוי.
אזאפה

אֶזָאפֶה (פרסית: اضافه, תעתיק מדויק: אצ'אפה (לפעמים גם اضافت, אצ'אפת)) היא רכיב דקדוקי בשפה הפרסית המשמש לקישור בין חלקים שונים במשפט, לרוב לציון שייכות, סמיכות או תואר. האזאפה אינה מוטעמת. בתעתיק לעברית נהוג לסמן אותה באות "י" המחוברת במקף למילה הקודמת לה, לדוגמה: מיידאן-י אמאם.
כתיב

לרוב, לא מסמנים את האזאפה בכתיבה, אך היא נהגית בצליל e או ye. היא כן מסומנת בכתיבה כאשר המילה שהיא מצטרפת אליה מסתיימת בתנועה.
אם המילה מסתיימת בעיצור, הסמיכות לא משתקפת בכתיב:
 گلستان سعدی (Golestān-e Sa'di) הגולסתאן של סעדי
אם המילה מסתיימת בתנועה ארוכה ی, בדיפתונגים و (ow) או ی (ey), הסמיכות גם כן לא משתקפת בכתיב: 
 صندلی این دختر (sandalī-ye īn doxtar) הכיסא של הילדה הזאת
אם המילה מסתיימת ב-ھ שקטה, ניתן לסמן את הסמיכות בהמזה מעל ה- ھ והיא מבוטאת ye: 
 خانۀ بزرگ (xāne-ye bozorg) הבית הגדול
אם המילה מסתיימת בתנועה ארוכה ا או و, הסמיכות משתקפת בכתיב בצורת ى והיא מבוטאת ye: 
 كتابهای خوب (ketābhā-ye xūb) הספרים הטובים 
 دانشجوی زرنگ (dāneshjū-ye zerang) הסטודנט הנבון
שימושי האזאפה

רוב חלקי הדיבור יכולים להתחבר בסמיכות: שם עצם ושם תואר, שני שמות עצם, שני שמות תואר. יש שני סוגי סמיכות: סמיכות מתארת, וסמיכות לציון שייכות.
אזאפה לציון שייכות וקניין: 
 دژ اردشير پاپکان (Dezh-i Ardashīr-i Pāpakān) ארמון ארדשיר
אזאפה בין שם עצם ובין שם תואר (התואר בפרסית בא לרוב אחרי שם העצם שהוא מתאר): 
 کاخ سفید (kākh-i sefīd) הבית הלבן
אזאפה המחברת בין שם עצם והתמורה שאחריו: 
 شهر تهران (shahr-e tehrān) העיר טהראן
אזאפה המחברת שמות פרטיים עם שמות משפחה או כינויים (לרוב מתייחס רק לשמות פרסיים; שמות ערביים "פטורים" מהאזאפה): 
 پروين  اعتصامى (Parvīn-e E'tesāmī) פַּרוִין-י אעתצאמי 
 ناصر خسرو (Nāser-i Khosrow) נאסר-י ח'וסרו 
 اردشير پاپکان (اردشير پاپکان) (Ardashīr-i Pāpakān) ארדשיר-י פאפאכּאן
השמטת האזאפה

במקרים מסוימים ניתן להשמיט את האזאפה (فک اضافه [fakk-i ezafe]), בייחוד בלשון הדיבור. כך גם בביטויים שגורים שהפכו למילה אחת, לדוגמה: 
 مادر زن (mādar zan) חמות 
 پدر بزرگ (pedar bozorg) סבא 
 صاحب خانه (sāheb khāne) בעל-בית
מקור והתפתחות

במקורו, רכיב האזאפה היה כינוי זיקה. גם באווסטה וגם בפרסית עתיקה ניתן למצוא את המילית -ahya-/-ahe- בשימוש נוסף, המקשר בין חלקי משפט בקשר של שייכות ותיאור. בפרסית אמצעית מופיעה המילית כ-ī(g)- ומשמשת גם כן בשני המקרים. בפרסית חדשה איבדה המילית לגמרי את משמעותה ככינוי זיקה, והיא משמשת רק בתפקידי האזאפה (כינוי הזיקה בפרסית חדשה הוא "כֵּה" (كه)).
לקריאה נוספת

John R. Perry and Ali Ashraf Sadeghi, "EŻĀFA ", Iranica, s.v.
D.N. MacKenzie, "Iḍāfa. ii-Iranian languages," Encyclopedia of Islam, 2nd ed., s.v.
אלכס ביריוקוב

| --- | --- |
אין תמונה חופשית
 לידה:  המאה ה־20 
 ענף מדעי:  מדעי המחשב 
 מקום לימודים:  הטכניון – מכון טכנולוגי לישראל  מכון ויצמן למדע 
 מנחה לדוקטורט:  אלי ביהם, שמעון אבן, אייל קושילביץ 
 מוסדות:  אוניברסיטת לוקסמבורג  האוניברסיטה הקתולית ההולנדית של לוון 
 תלמידי דוקטורט:  Dmitry Khovratovich, Léo Perrin, Ivica Nikolic, Arnab Roy 
 אתר רשמי
 
אלכס ביריוקוב הוא מדען מחשב ישראלי המלמד באוניברסיטת לוקסמבורג.
בשנת 1994 סיים תואר שני בטכניון בהנחיית אלי ביהם ובשנת 1999 סיים דוקטורט בטכניון בהנחיית שמעון אבן ואיל קושילביץ. אחר כך השתלם במכון ויצמן תחת עדי שמיר ואחר כך לימד ב-Katholieke Universiteit Leuven בבלגיה. הוא כתב כשלושים ערכים באנציקלופדיה לקריפטוגרפיה ואבטחה בהוצאת שפרינגר. עבודתו הנודעת ביותר היא פיתוח צופן זרם LEX.
בשנת 1998 פיתח יחד עם עדי שמיר ואלי ביהם את קריפטאנליזה דיפרנציאלים לא אפשריים (Impossible differential cryptanalysis).
איבי אודלי

| --- | --- |

 לידה:  22 באוגוסט 1993 (בן 31) דנוור, קולורדו, ארצות הברית
 שם לידה:  Jovan Jordan Bridges
 מדינה:  ארצות הברית
 ידועה בשל:  המרוץ לדראג של רו פול: עונה 11, המרוץ לדראג: אולסטארס: עונה 7
 השכלה:  תיכון איסט  Denver School of the Arts 
 תקופת הפעילות:  מ-2012
 עיסוק:  מלכת דראג, מעצבת אופנה, ראפרית
 https://oddlyyvie.com/
 
איבי אודלי הוא שם הבמה של ג'ואבן ג'ורדן ברידג'ס (נולדה ב-22 באוגוסט 1993), מלכת דראג, מעצבת אופנה, ראפרית ואומנית מקליטה אמריקאית מדנוור, קולורדו שהתפרסמה ב-2019 כאשר היא זכתה בעונה ה-11 של המרוץ לדראג של רו פול. ב-2022 היא חזרה להתחרות בעונה השביעית של המרוץ לדראג: אולסטארס, עונת המנצחות הראשונה של הזיכיון. אודלי השתתפה בסיבוב ההופעות העולמי "Werq the World" מאז 2019. בנוסף לווידאו קליפים והופעות, היא חוקרת את מה שהיא רואה ככוח טרנספורמטיבי של דראג בכך שהיא הופכות מציאות מחנויות יד שנייה לבגדים שאפשר ללבוש בתוכנית "Yvie Oddly's Oddities" של WOW Presents Plus. היא הוציאה את אלבום הבכורה שלה, "Drag Trap", ב-2020.
ביוגרפיה

ג'ובאן ברידג'ס נולדה ב-22 באוגוסט 1993 בדנוור, קולורדו. כילדה, היא שיחקה עם האיפור של אמא שלה ולבשה את השמלות של אחות שלה. היא אמרה ש"כשהייתי ילד בן שש, שלבש את חצאיות הטוטו והאיפור של האחות שלי, ההורים שלי אמרו, 'תוריד את זה'. ואני אמרת, 'למה?' הרגשתי יפה והייתי ישנה בחצאית בכל לילה". היא השתתפה בהתעמלות ובחוגים מאמצים אחרים עד שהיא הובחנה בתסמונת אהלרס-דנלוס בגיל 15. היא החלה לעסוק בתיאטרון מוזיקלי במקום זה.
אודלי מתארת שהחשיפה הראשונה שלה לדראג התרחשה בחטיבה, כאשר חבר לכיתה התחפש לזונה בליל כל הקדושים וקיבל הרבה תשומת לב. בליל כל הקדושים הבא, אודלי התחפשה לזונה ונהנתה מההלם ומהערצה של עמיתיה. אודלי למדה בתיכון איסט ובקמפוס אורריה, שניהם בדנוור.
קריירה

אודלי החלה את הקריירה שלה כאבון איב והופיעה בפעם הראשונה ב"סנטר" בדנוור, קולורדו לפני שעברה להופיעה ב"Broadways Bar".
אודלי התמסרה לדראג לאחר שראתה את שרון נידלס בעונה הרביעית של המרוץ לדראג של רו פול אשר שודרה ב-2012. היא אמרה ש"[שרון נידלס] הייתה מפחידה. האיפור שלה היה נוראי. היא הייתה מרוכזת יותר באומנות ובשנינות מאשר בלהיות חקיינית אישה זוהרת". לפני כן, אודלי לא חיבקה את כל האפשרויות שלהיות אומנית דראג מציעים, מכיוון שהיא חשבה שהיא רק "בחור הומוסקסואל רזה ושחור".
אודלי החלה לעסוק בדראג במהלך הקולג' ב-2021 כשוינוס די-לייט מהעונה השלישית של המרוץ לדראג הנחתה סדנא בקמפוס של הקולג' בחג האהבה. ההופעה הראשונה שלה הייתה בגיי בר "Tracks" בדנוור. השם "איבי אודלי" הגיע ממשחק מילים שמביע שהיא "יותר מוזרה מכל אחד אחר". אודלי פיתחה במהרה מוניטין של "תלבושות שערורייתיות ולא קונבנציונליות על הבמה". היצירתיות שלה הגיעה מצורך כלכלי מכיוון ש"יצירת התלבושות הכי זוהרות ויקרות" לא הייתה אפשרות והיא אמרה ש"תמיד אהבתי לעבוד עם החומרים שיש סביבי". ב-2014, אודלי השתתפה בווידאו קליפ לשיר "Dressed to Kill" של שרון נידלס.
אודלי זכתה בתחרות היופי "Ultimate Queen of Denver" ב-2015. מאוחר יותר באותו הקיץ, אודלי הפכה לחברת קאסט ב"אומת הדראג". היא חיממה את כוכבת הפופ מיה על הבמה המרכזית בפריידפסט והופיעה ב-"Bohemia's The Prohibition of Lust". היא השתתפה גם בווידאו קליפ לשיר "Negative Nancy" של אדור דלנאו ב-2017.
ב-2017, אודלי הודיעה שהיא השתמשה בדראג כדי להתעמת עם תפקידי מגדר. ב-2018, כשנשאלה על אסתטיקת הדראג שלה, אולדי אמרה שהיא אהבה להמם ולהפתיע עם משהו שהקהל לא ראה לפני כן, כולל תלבושות דרמטיות ואפילו שימוש בחומרים לא קונבנציונליים ורדי מייד. ב-2019, היא תיארה את עצמה כמלכת דראג שמשלבת בין "אומנות, אופנה, הופעה וקונספט". היא קיבלה השראה ממעצב האופנה הצרפתי טיירי מוגלר, המעצב הבריטי אלכסנדר מקווין ומלכת הדראג ה"טרוריסטית" כריסטין.
ב-2018, אודלי ניהלה את הבר הביתי שלה בדנוור ורצתה להפוך את הדראג שלה לעבודה במשרה מלאה. היא הרגישה שהגיע הזמן לעשות שינוי דרסטי בחיים שלה, גם עם קלטת האודישן שלה לא תכניס אותה למרוץ לדראג.
קריירה > המרוץ לדראג של רו פול

אודלי הוכרזה כמשתתפת בעונה ה-11 של המרוץ לדראג של רו פול בינואר 2019. זו הייתה הפעם השלישית שהיא ניסתה להתקבל לתוכנית. היא המלכה השנייה מדנוור שהשתתפה בתוכנית אחרי נינה פלאוורס. אודלי אמרה שתקופת התחרות הייתה קצת בודדה מכיוון שהיא לא יכלה לדבר עם חברים או משפחה.
אודלי זכתה באתגר בפרק השני של העונה ביחד עם סקרלט אנווי. היא בילתה שישה פרקים ברצף בפסגה, מה שהופך אותה למלכה השנייה עם הכי הרבה פרקים בפסגה ברצף, אחרי ג'ינקס מונסון עם שמונה. בפרק השמיני, היא וברוק לין הייטס התחרו בליפ סינק לשיר "Sorry Not Sorry" של דמי לובאטו במה שנחשב לאחד מהליפ סינקים הטובים ביותר אי פעם בתוכנית.
בתוכנית, אודלי סיפרה שהיא סובלת מגמישות יתר. היא חולה בתסמונת הגורמת לפגיעה ברקמות החיבור בשם תסמונת אהלרס-דנלוס מסוג 3, מה שאומר שהיא לא מייצרת כמות של קולגן כמו אנשים אחרים. המחלה שלה היא תת-סוג שנקרא גמישות יתר. תסמונת אהלרס-דנלוס מקושרת לפגם בייצור קולגן ואנזימים משני קולגן.
בגמר העונה שהתקיים בתיאטרון האורפיום בלוס אנג'לס, אודלי הגיעה לשלישיית הגמר והתחרתה בליפ סינק נגד אקיריה סי. דוונפורט לשיר "SOS" של ריהאנה, שבו היא ניצחה. היא עלתה לליפ סינק על הכתר נגד ברוק לין הייטס והן התחרו בליפ סינק לשיר "The Edge of Glory" של ליידי גאגא ואודלי זכתה בעונה. אודלי הייתה המלכה עם הכי פחות זכויות באתגרים, אחת, שזכתה בתוכנית. בעונה 14, וילו פיל זכתה בתוכנית עם זכייה אחת באתגר.
בפרק הראשון של העונה החמישית של המרוץ לדראג: אולסטארס, היא התחרתה כמתנקשת ליפ סינק נגד אינדיה פארה וניצחה.
אודלי לקחה חלק בחלק באמריקה הצפונית של סיבוב ההופעות "Werq the World", הופעת דראג רב-שנתית ובין-לאומית בהנחיית מישל ויסאז' ובהשתתפות מלכות דראג מהמרוץ לדראג של רו פול. סיבוב ההופעות ביקר ב-17 ערים ברחבי אמריקה הצפונית, כולל קנדה. סיבוב ההופעות המשיך לערים גדולות באסיה, אוסטרליה וניוזילנד והסתיים בנובמבר.
ביוני 2019, אודלי הופיעה בפריידפסט של דנוור, מצעד הגאווה והפסטיבל השנתי של העיר, והנחתה את "אומת הדראג" בבר הביתי שלה, "Tracks". באותו החודש, World of Wonder הודיע שאודלי תככב בתוכנית מציאות בשם "Yvie Oddly's Oddities" ב-WOW Presents Plus. בספטמבר 2019, בדראגקון של רופול בניו יורק, אודלי הוכרזה כאחת מהקאסט המתחלף של תריסר מלכות דראג ב-"RuPaul's Drag Race Live!", מופע במלון הקזינו פלמינגו לאס וגאס.
באפריל 2022, אודלי הוכרזה כאחת מהמתמודדות בעונה השביעית של המרוץ לדראג: אולסטארס, עונת המנצחות הראשונה של הזיכיון. היא הגיעה למקום השישי.
חיים אישיים

בגלל מצבה הרפואי, אודלי מרגישה מרוקנת אחרי הופעות אז היא מוותרת על צילומים עם מעריצים בשביל אינטראקציות בעלות משמעות גדולה יותר. אודלי היא נכדתו של מנהיג הפנתרים השחורים בדנוור לורן ווטסון. היא אחות הדראג של וילו פיל, זוכת העונה ה-14 של המרוץ לדראג.
אודלי היא שחורה, לבנה וילידה. הכעס שלה על כך שהפגינו מולה חוסר כבוד בקהילה הגאה מכיוון שהיא שחורה גרם לה להיכנס לדראג.
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2019 | המרוץ לדראג של רו פול | מתמודדת | עונה 11, זוכה |  |
| 2019 | רופול: הכול בחוץ | מתמודדת | עונה 10, זוכה |  |
| 2019 | The Morning Show | אורחת |  |  |
| 2020 | המרוץ לדראג של רו פול | אורחת | עונה 12, פרק 14: "Grand Finale" |  |
| 2020 | המרוץ לדראג: אולסטארס | מתנקשת ליפ סינק | עונה חמישית, פרק 1: "Werq the World Variety Show" |  |
| 2020 | רופול: אולסוארס: הכול בחוץ | מתנקשת ליפ סינק | עונה שנייה |  |
| 2020 | RuPaul's Drag Race: Vegas Revue |  |  |  |
| 2022 | The Kelly Clarkson Show | אורחת |  |  |
| 2022 | המרוץ לדראג: אולסטארס | מתמודדת | עונה שביעית, מקום שישי |  |
| 2022 | רופול: אולסטארס: הכול בחוץ | מתמודדת | עונה רביעית, מקום שישי |  |
| 2022 | Countdown to All Stars 7: You’re a Winner Baby | אורחת | ספיישל של VH1 |  |
| 2022 | The View | אורחת |  |  |
פילמוגרפיה > סדרות רשת

| שנה | שם | תפקיד | הערות | מקור |
| --- | --- | --- | --- | --- |
| 2019 | Watcha Packin' | אורחת |  |  |
| 2019 | Queen to Queen | אורחת |  |  |
| 2019 | Yvie's Odd School | מנחה |  |  |
| 2020 | Werq the World | עצמה |  |  |
| 2022 | BuzzFeed Celeb | אורחת |  |  |
| 2022 | Friendship Test | אורחת |  |  |
| 2022 | Drip Or Drop? | אורחת |  |  |
| 2022 | Portrait of a Queen | אורחת |  |  |
דיסקוגרפיה > אלבומים

| שם | פרטים |
| --- | --- |
Drag Trap: יצא: 23 באוקטובר 2020 חברה: ווס פורמט: הורדה דיגיטלית, סטרימינג
דיסקוגרפיה > וידאו קליפים

| שנה | שם | אומן | מקור |
| --- | --- | --- | --- |
| 2014 | "Dressed to Kill" | שרון נידלס |  |
| 2017 | "Negative Nancy" | אדור דלאנו |  |
| 2019 | "Weirdo" | אובי אודלי, קאזוול וקרייג סי |  |
| 2019 | "Stan for U" | איבי אודלי והאני דוונפורט |  |
| 2019 | "Dolla Store" | איבי אודלי |  |
| 2020 | "Giggling" | איבי אודלי |  |
| 2020 | "Always" | וייז ואודיסי |  |
| 2020 | "Hype" | איבי אודלי וונסה ונג'י מטאו |  |
| 2020 | "Digital Rainbow" | איבי אודלי והאני דוונפורט |  |
| 2020 | "Drag Trap" | איבי אודלי ונרוטיקה קילס |  |
| 2020 | "Watermelon Bubblegum" | איבי אודלי |  |
| 2021 | "Sick Bitch" | איבי אודלי ווילו פיל |  |
| 2021 | "Grind Me" | איבי אודלי |  |
אמו פיליפס

| --- | --- |

 לידה:  7 בפברואר 1956 (בן 68) שיקגו, ארצות הברית 
 שם לידה:  Philip Soltanec 
 מדינה:  ארצות הברית 
 http://www.emophilips.com/
 פרופיל ב-IMDb
 
אמו פיליפס, 2002
אמו פיליפס (באנגלית: Emo Philips; נולד ב-7 בפברואר 1956) הוא קומיקאי, בדרן ושחקן אמריקאי. הוא עושה שימוש באמצעים קומיים כמו משחקי מילים, משפטים פרפראזדוקיאנים וקולות פלסט.
נולד ב-Downers Grove באילינוי. פיליפס הקליט כשלושה אלבומים קומיים. הראשון, "E=mo²", יצא בשנת 1985. בשנת 2001 יצא אלבום נוסף בשם "Emo". ג'יי לנו כינה אותו "כותב הבדיחות הטוב ביותר באמריקה".
בנוסף, פיליפס שיחק במספר סדרות וסרטים, בהם "מיאמי וייס", התוכנית של וירד אל ינקוביק ובסדרות המצוירות "Home Movies" ו"ד"ר כץ".
בשנת 1988 נישא לקומיקאית ג'ודי טנוטה, אולם אחר כך הזוג התגרש.
הערות שוליים

↑  5 Questions with Emo Philips
| --- | --- |
בקרת זהויות :  LCCN: n88224926  MusicBrainz: c65d5aa5-a9ce-436e-b349-1a936ce08a41  SNAC: w68g9bmr  VIAF: 55713838   WorldCat (עם VIAF): 55713838
אלברטו חינסטרה

| --- | --- |

 לידה:  11 באפריל 1916 בואנוס איירס, ארגנטינה 
 פטירה:  20 בפברואר 1983 (בגיל 66) ז'נבה, שווייץ 
 מקום קבורה:  בית הקברות דה רואה 
 מוקד פעילות:  ארגנטינה 
 מקום לימודים:  National Conservatory of Argentina 
 סוגה:  אופרה, sardana 
 שפה מועדפת:  ספרדית 
 כלי נגינה:  פסנתר 
 פרסים והוקרה:  מלגת גוגנהיים (1942, 1946, 1969) 
 פרופיל ב-IMDb
 חתימה:  
 
אלברטו אוואריסטו חינסטרה (בספרדית: Alberto Evaristo Ginastera;‏ 11 באפריל 1916 – 25 ביוני 1983) היה מלחין ארגנטינאי בסגנון קלאסי. נחשב לאחד מחשובי המלחינים הקלאסיים של אמריקה הלטינית.
ביוגרפיה

חינסטרה נולד בבואנוס איירס לאב קטאלאני ולאם איטלקייה. הוא למד בקונסרבטוריון בבואנוס איירס וסיים את לימודיו בשנת 1938. לאחר שהות בארצות הברית בשנים 1945–1947, שם למד אצל אהרן קופלנד בטנגלווד, חזר לבואנוס איירס, ייסד עם אחרים את ליגת המלחינים וכיהן בכמה משרות הוראה. בשנת 1968 חזר לארצות הברית ומשנת 1970 חי באירופה עד מותו בז'נבה, שווייץ.
יצירות

חינסטרה קיבץ את יצירותיו לשלוש תקופות: "לאומית אובייקטיבית" (1934–1948), "לאומית סובייקטיבית" (1948–1958) ו"נאו-אקספרסיוניזם" (1958–1983). שלושתן שונות זו מזו באופן השימוש ביסודות המסורתיים של המוזיקה הארגנטינאית. ביצירותיו מן התקופה הלאומית אובייקטיבית אפשר למצוא שילוב ברור של נושאים עממיים ארגנטינאים, בעוד שביצירות מן התקופות המאוחרות יותר משולבים יסודות מסורתיים באופן עמום ומופשט יותר.
חינסטרה נתן את ברכתו ללהקת הרוק המתקדם אמרסון לייק ופלמר שעיבדה את הפרק הרביעי מתוך הקונצ'רטו הראשון שלו לפסנתר והקליטו אותו באלבום Brain Salad Surgery תחת הכותרת "טוקטה". בשנת 1973, כשהלהקה הקליטה את האלבום, קית' אמרסון נפגש עם חינסטרה בביתו בשווייץ והשמיע לו את העיבוד ליצירתו. אמרסון מספר שחינסטרה, שלא דיבר אנגלית, הגיב ב"דיאבוליק!". אמרסון, פירש את דבריו של חינסטרה כ"נורא!", אך אשתו של חינסטרה התערבה והסבירה שהוא מתכוון "שטני" במובן טוב, כ"לא ייאמן". חינסטרה אמר לאחר מכן, "תפסת את המהות של המוזיקה שלי, ואף אחד לא עשה את זה קודם".
יצירות > אופרות

קונצ'רטי לפסנתר, צ'לו, כינור ונבל
מוזיקה למקהלה או קול סולו עם תזמורת:
יצירות > מוזיקה לבלט

פאנאמבי (1934)
אסטאנסיה (1941)
הערות שוליים

↑  Peter Danish, ‏ריאיון עם קית' אמרסון, באתר Broadway World, ‏6 באוקטובר 2014
↑  הערות האלבום Brain Salad Surgery
| --- | --- |
בקרת זהויות :  NLI: 987007463286405171  PLWABN: 9810672653405606  BIBSYS: 69785  BNE: XX1724957  BnF: cb13894484r (data)  CANTIC: a10779140  CiNii: DA04862232  GND: 119088029  ICCU: LO1V166925  ISNI: 0000 0001 0882 3472  LCCN: n80063202  LNB: 000037743  MusicBrainz: 8df82ee7-bb7d-46c2-804b-6fefef50c6c0  NDL: 001128527  NKC: js20040510005  NLA: 36173377  NLK: KAC199610125  NSK: 000229758  NTA: 070068267  RERO: 02-A003297597  SELIBR: 211679  SNAC: w68g8m7r  SUDOC: 080020054  Trove: 1223916  VIAF: 27251793   WorldCat (עם VIAF): 27251793
אליזבת איידנבנץ

| --- | --- |

 לידה:  12 ביוני 1913 Wila, שווייץ 
 פטירה:  23 במאי 2011 (בגיל 97) ציריך, שווייץ 
 מדינה:  שווייץ 
 מקצוע:  אחות, מורה 
 מידע חסידת אומות העולם
 פרסים והוקרה:  חסידת אומות העולם (18 בדצמבר 2001)  צלב סנט ז'ורדי (2006)  אבירה בלגיון הצרפתי 
 קישורים חיצוניים
 יד ושם:  אליזבת איידנבנץ
 
אליזבת איידנבנץ (בגרמנית: Elisabeth Eidenbenz; ‏12 ביוני 1913, ווילה – 23 במאי 2011, ציריך) הייתה מורה ואחות שווייצרית. איידנבנץ היא חסידת אומות העולם על פעילותה להצלת ילדים בתקופת מלחמת העולם השנייה מאימת הנאצים.
ייסדה את בית היולדות של אלנא (בקטלנית: "La Maternitat d’Elna"; בצרפתית: "La Maternité Suisse d'Elne") בקרבת העיר פרפיניאן. בין השנים 1936–1944 הצילה איידנבנץ בערך שש מאות תינוקות, רובם ילדים של רפובליקנים ספרדים, פליטים יהודים וצוענים שברחו מפלישת הנאצים.
ביוגרפיה

איידנבנץ הייתה מורה בשווייץ ובדנמרק, עד הצטרפותה אל "Asociación de Ayuda a los Niños en Guerra", אגודה לסיוע לילדים במלחמה.
לאחר התמוטטות הרפובליקה הספרדית השנייה, ברחו גולים רפובליקנים רבים לצרפת, במיוחד לרוסיון, המחוז המכונה "קטלוניה הצפונית". רבים מהם מתו מתת-תזונה או ממחלות; נשים הרות רבות הפילו את עובריהן לפני הלידה או מתו בלידה. איידנבנץ הגיעה למדריד ב-24 באפריל 1937 כמתנדבת באגודת הסיוע, ובהמשך עברה לדרום צרפת. היא הושפעה ממצבם של הנשים והילדים הפליטים, והחליטה להפוך אחוזה נטושה בעיר אלנא (Elna) לבית יולדות.
בתחילה הסתמכה הקבוצה על תרומות מאירופה, אך לאחר פרוץ מלחמת העולם השנייה תרומות אלו הופסקו, ופליטים רבים המשיכו להגיע לאלנא מצרפת ומרחבי אירופה. רוב הפליטים היו נשים יהודיות שברחו מכיבוש הנאצים. לכן, ממשלת צרפת של וישי הכריחה את הקבוצה להצטרף אל הצלב האדום ולשמור את מדיניות הנייטרליות. משום כך, בית היולדות של אלנא לא היה יכול לגונן על פליטים מדיניים, שחלקם היו יהודים. אך איידנבנץ החליטה להסתיר את זהותם של הפליטים, כדי לעקוף את החוק. איידנבנץ ועמיתיה הוטרדו על ידי הגסטאפו ופעם אחת אף נאסרו. בתקופה זו כ-600 ילדים ספרדים ו-200 יהודים מרחבי אירופה ניצלו בבית היולדות של איידנבנץ.
לאחר פרישתה לגמלאות, עברה איידנבנץ להתגורר באוסטריה, סמוך לווינה.
מאז 2002 ממשלות של כמה מדינות החלו להכיר בפועלה של איידנבנץ. פורסמו מספר ספרים על בית החולים שלה. בפסחא של שנת 2002 נפגשו מחדש כשישים ניצולים שאיידנבנץ סייעה להם, על מנת לכבד את "La Senyoreta" (הגברת).
ב-2002 קיבלה את תואר חסיד אומות העולם מממשלת ישראל. כמו כן קיבלה אזרחות כבוד מהעיר אלנא. ב-2006 זכתה בפרס של צלב ג'ורג' הקדוש מממשלת קטלוניה, וב-2007 זכתה בכוכב לגיון הכבוד מממשלת צרפת.
הערות שוליים

↑  Memoria del exilio: Elisabeth Eidenbenz.
↑  אליזבת איידנבנץ, באתר יד ושם (באנגלית)
| --- | --- |
בקרת זהויות :  BnF: cb15834688q (data)  GND: 13310981X  HDS: 061512  ISNI: 0000 0000 7876 2268  LCCN: n2006060411  SUDOC: 129350567  VIAF: 13490610   WorldCat (עם VIAF): 13490610 
בית החולים המשוחזר באלנא
אליזבת איידנבנץ (שנייה מימין בשורה שנייה). צילום ליד האחוזה.
אמו אי הקנגורו

| אמו אי הקנגורו |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קזואראים
תת־סדרה:: תרופודה
משפחה:: אמואיים
סוג:: אמו
מין:: אמו
תת־מין:: אמו אי הקנגורו
שם מדעי
 Dromaius novaehollandiae baudinianus ‏1984
תחום תפוצה
 תפוצת האמו אי הקנגורו - בסגול

אמו אי הקנגורו (שם מדעי: Dromaius novaehollandiae baudinianus) הוא תת-מין נכחד של אמו שהתגלה בשנת 1802 באי הקנגורו שבאוסטרליה המערבית על ידי מתיו פלינדרס ודווח כי הוא נפוץ סביבות נייפאן ביי. תחילה היה בלבול בנוגע למעמדו הטקסונומי והמקור הגאוגרפי של אמו אי הקנגורו, בפרט ביחס לקשר שלו לתת המין אמו אי המלך, שגם הועברו לצרפת כחלק מאותה משלחת.
יומן המסע לא הבהיר היכן נאספו הפרטים. דבר זה הוביל לכך ששני המינים סווגו כמין אחד,  שמקורו מאי הקנגורו. ממצאים מאוחרים יותר הבהירו כי המינים הם נפרדים ואת מקורו של המין אמו אי המלך. בגלל בלבול זה, המין קיבל את שמו המדעי הנוכחי רק בשנת 1984, לאחר רוויזיה יסודית של האמו הנכחד על ידי החוקר והטקסונום שיין פרקר.
עור האמו המוצג במוזיאון להיסטוריית הטבע בז'נבה, שווייץ, והשלד המוצג במוזיאון הטבע של פריז שייכים לאותו הפרט. העור המוצג בז'נבה הוא העור היחיד שנותר על פני כדור הארץ של מין זה.
מקובל להניח כי המין חי בעומק היער שבאי.
ההכחדה של המין מיוחסת לציד וחיסול בתי גידול באמצעות שרפה.
הערות שוליים

↑  אמו אי הקנגורו באתר הרשימה האדומה של IUCN
אלאוטית

| --- | --- |
 מדינות:  ארצות הברית, רוסיה
 אזורים:  האיים האלאוטיים, איי פריבילוף, מחוז קמצ'טקה (איי קומאנדר)
 דוברים:  150 (2009-2011)
 שפת אם:  אלסקה אלסקה
 כתב:  אלפבית לטיני, אלפבית קירילי
 משפחה:  אסקימו-אלאוטית אלאוטית
 ארגון:  ברית העמים המיעוטים הילידיים של הצפון, סיביר והמזרח הרחוק הרוסי
 קוד ISO 639-2:  ale 
 קוד ISO 639-3:  ale 
 ראו גם:  שפה • כתב • רשימת שפות
 
אלאוטית (Unangam Tunuu) היא שפה במשפחת השפות האסקימו-אלאוטיות. דובריה העיקריים הם האלאוטיים המתגוררים בשרשרת האיים האלאוטיים המשתייכים לאלסקה. השפה נמצאת בסכנת הכחדה ודוברים בה כמאתיים אנשים ברחבי העולם. ברוסיה ברית העמים המיעוטים הילידיים של הצפון, סיביר והמזרח הרחוק הרוסי (Союза коренных малочисленных народов Севера, Сибири и Дальнего Востока РФ) אחראי לשימור השפה ברוסיה.
במרץ 2021 נפטרה ברוסיה הדוברת האחרונה של דיאלקט ברינג משפה זו: ורה טימושנקו, מאיי קומאנדר שבקמצ'טקה, ובכך לא נותרו ברוסיה דוברי שפה זו.
הגיית השפה וכתיבתה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | ענבלי | ענבלי | וילוני | וילוני | חכי | חכי | בתר־מכתשי | בתר־מכתשי | מכתשי /שִנִּי | מכתשי /שִנִּי | שפתי (־שִנִּי) | שפתי (־שִנִּי) |
| אפי |  |  |  |  | ŋ | ŋ̊ |  |  |  |  | n̪ | n̪̊ | m | m̥ |
| סותם |  |  |  | q | ɡ | k |  |  |  |  | d̪ | t̪ | b | p |
| מחוכך |  |  |  |  |  |  |  |  |  | ʧ |  | *ʦ̺ |  |  |
| חוכך (צדי) |  | h | ʁ | χ | ɣ | x |  |  | *z | s | ð | *θ | *v | f |
| חוכך (צדי) |  | h |  |  |  |  |  |  |  |  |  | ɬ |  |  |
| מקורב (צדי) |  | h |  |  | w | ʍ | j | ç |  |  | *ɹ |  |  |  |
| מקורב (צדי) |  |  |  |  |  |  |  |  |  |  | l̪ |  |  |  |
| מקיש |  |  |  |  |  |  |  |  |  |  | *ɾ |  |  |  |
 אות דגושה - פונמה זרה * ילידית - רק בניב אַטּוּאַן; /v/ קיים גם במילים שאולות  * רק באלאוטית מזרחית  * רק בניב אטכּאן ובמלים שאולות  * חילופים חפשיים?
האלפבית האלאוטי המקורי הוא הקירילי, ונוספו בו אותיות לייצוג צלילים ייחודיים לשפה - אם כי כמה מהן מופיעות רק במילים זרות.
| אלפבית קירילי |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| А | Б‏* | В‏* | Г | Г̑ | Д | Е‏* | Ж‏* | З‏* | И | Ӏ‏* | Й | К | Ҟ | Л | М | Н | Ҥ | О‏* | П‏* | Р‏* | С | Т | У | Ў | Ф‏* | Х | Х̑ | Ц‏* | Ч | Ш‏* | Щ‏* | Ъ | Ы‏* | Ь | Э‏* | Ю | Я | Ѳ‏* | Ѵ‏* |
| а | б‏* | в‏* | г | г̑ | д | е‏* | ж‏* | з‏* | и | і‏* | й | к | ҟ | л | м | н | ҥ | о‏* | п‏* | р‏* | с | т | у | ў | ф‏* | х | х̑ | ц‏* | ч | ш‏* | щ‏* | ъ | ы‏* | ь | э‏* | ю | я | ѳ‏* | ѵ‏* |
 * אותיות במילים זרות  * רק בניב אטכּאן
| אלפבית לטיני |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | B | C | D | F | G | Ĝ | X | X̂ | H | I | K | L | M | N | O | Q | R | S | T | U | V | W | Y | Z |
| a | b | Ch | d | f | g | ĝ | x | x̂ | h | i | k | l | m | n | o | q | r | s | t | u | v | w | y | z |
הערות שוליים

1 2  В России стало меньше на один язык // ברוסיה יש שפה אחת פחות‏, דיווח (ברוסית) Vesti.ru
| --- | --- |
בקרת זהויות :  NLI: 987007293792305171  BnF: cb120765283 (data)  GND: 4120109-7  LCCN: sh85003358  NKC: ph280644